এমএআই সজিব \ কাঁচাবাজারে বেড়েই চলেছে শাক-সবজির দাম। গত সপ্তাহের তুলনায় চলতি সপ্তাহে এসব খাদ্যপণ্য কেজি প্রতি ৫ থেকে ১০ টাকা বেশি দরে বিক্রি হচ্ছে। গতকাল সকালে সরেজমিনে বিভিন্ন বাজার ঘুরে শাক-সবজির দাম বাড়ার বিষয়টি চোখে পড়ে। টানা দুই সপ্তাহ এসব খাদ্যপণ্যে দাম বৃদ্ধি অব্যাহত রয়েছে। শীতের নতুন সবজি বাজারে না আসাই এ দাম বৃদ্ধির কারণ বলে দাবি বিক্রেতাদের। এদিকে, বেশিরভাগ সবজি একই দরে বিক্রি হলেও কিছু কিছু পণ্যের দরে হেরফের দেখা গেছে। এসব বাজারে কেজি প্রতি শশা বিক্রি হচ্ছে ৫০ টাকায়। গত সপ্তাহে এর দাম ছিল কেজি প্রতি ৪০ টাকা। এছাড়া, টমেটো, বেগুন ও কচুরমুখীর দামও ১০ টাকা করে বেড়েছে। দেখা যায় টমেটো কেজি প্রতি ১২০ টাকা করে, বেগুন ৯০ ...